سەرخوەبوون

سەرخوەبوون (بە کرمانجی: Serxwebûn) کۆوار و ئۆرگانێکی فەرمیی پارتی کرێکارانی کوردستان (پەکەکە)یە. سەرخوەبوون وەکوو وەشانخانەیەک لە ساڵی ١٩٧٩ دامەزراوە، بەڵام دواتر وەکوو کۆوارێک یەکەمین ژمارەی لە کانوونی دووەمی ١٩٨٢ لە کۆلن لە ئەڵمانیا بڵاو کرایەوە. لە ئێستادا لە وڵاتی ھۆڵەندا چاپ دەکرێت و مانگانە بڵاو دەبێتەوە.Özcan, Ali Kemal (2006), p.104 سەرخوەبوون وتارەکان و تێڕوانین و ھەڵویستەکانی سەرکردایەتیی سیاسیی پارتی کرێکارانی کوردستان بڵاو دەکاتەوەÖzcan, Ali Kemal (2012), pp.101–103 و ھەروەھا زانیارییەکانێک سەبارەت بە شەڕڤانانی کوژراوی یەکەکانی ژنانی ئازاد (یژا-ستار) و ھێزەکانی پاراستنی گەل (ھەپەگە) کە باڵە چەکدارەکانی پەکەکەن تێدا دەنووسرێتەوە. یەکەم سەرنووسەری سەرەکیی سەرخوەبوون مەزڵووم دۆغان بوو. دروشمی کۆواری سەرخوەبوون «ژ سەرخوەبوون و ئازادییێ ب ڕوومەتتر تشتەک نینە»یە کە ڕستەیەک لە ڕێبەری شۆڕشگێڕی ڤیێتنام ھۆ چی مینە. زۆرجار لەلایەن لێکۆڵەرانی ململانێی نێوان تورکیا و پەکەکە ئاماژەی پێدەکرێت.

 وەشانخانەی سەرخوەبوون 
لەنێوان ساڵەکانی ١٩٨٠ ھەتا ٢٠٠٠ەکان وەشانخانەیەک بە ناوی سەرخوەبوون چالاک بوو کە دەیان کتێب سەبارەت بە شەھیدەکانی کوردستان چاپ و بڵاو کردەوە. ھەروەھا کتێبەکانی عەبدوڵڵا ئۆجەلان و کتێبەکانێک سەبارەت بە مێژووی بزووتنەوەی پەکەکە لەلایەن ئەو وەشانخانە چاپ و بڵاو کرایەوە.Firaz Baran: Yeni Özgür Politika, 6ê Îlona 2019, rûpela 13.

 ئەمانەش ببینە 
 ئۆزگوور ھالک
 ئۆزگوور پۆلیتیکا
 یەنی ئۆزگوور پۆلیتیکا
 دەمۆکراتیک مۆدەرنیتە
 ئاڵتەرناتیڤ (کۆوار)

 سەرچاوەکان 

پۆل:پارتی کرێکارانی کوردستان
پۆل:دامەزراوەکانی ١٩٧٩ لە تورکیا
پۆل:گۆڤارەکان بە زمانی تورکی
پۆل:گۆڤارەکان بە زمانی کوردی
پۆل:ڕۆژنامەکانی کوردان بە زمانی تورکی